Nariadenie Rady (EHS) č. 3396/80
z 8. decembra 1980
o uzavretí dodatkového protokolu k Dohode medzi Európskym hospodárskym spoločenstvom a Nórskym kráľovstvom po pristúpení Helénskej republiky k spoločenstvu
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, a najmä na jej článok 113,
so zreteľom na odporúčanie Komisie,
keďže je nevyhnutné schváliť dodatkový protokol k Dohode medzi Európskym hospodárskym spoločenstvom a Nórskym kráľovstvom [1], podpísanej v Bruseli 14. mája 1973 s ohľadom na pristúpenie Helénskej republiky k spoločenstvu,
PRIJALA TOTO NARIADENIE:
Článok 1
Dodatkový protokol k Dohode medzi Európskym hospodárskym spoločenstvom a Nórskym kráľovstvom po pristúpení Helénskej republiky k spoločenstvu sa týmto schvaľuje v mene spoločenstva.
Text protokolu je pripojený k tomuto nariadeniu.
Článok 2
Predseda Rady uverejní oznámenie, ktoré ustanovuje článok 13 dodatkového protokolu [2].
Článok 3
Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 8. decembra 1980